Public procurement notice: Contract Notice
Published: 2017-07-06
Buyer: Coop Invest A/S
Country: DK
Contract type: Works
Procedure: Open procedure
CPV classification: 42520000 | 45000000: Construction work | 45200000: Building and civil engineering work | 45214000: Construction work for education buildings | 45214500
Submission deadline: 2017-09-04
Award criteria: Lowest price

Technical requirements: Erhvervsakademi Aarhus har indgået en lejeaftale med Coop Invest A/S om at leje et nyopført, nøglefærdigt og skræddersyet uddannelseslejemål på Sønderhøj 7b, 8260 Viby J ved Aarhus.
På den baggrund udbyder Coop Invest A/S som udbudsbefuldmægtiget for Erhvervsakademi Aarhus byggeriet. Det fulde byggeri vil blive opdelt og udbudt i 13 fagentrepriser. Dette udbud vedrører alene ventilationsentreprisen. Det er Bygherrens forventning, at det samlede projekt er gennemført og klart til indflytning i juli 2018.
Bygningen skal udføres i 5 etager plus kælder som et betonelement system med etagedæk af betonelementer facader i murværk. Byggeriet har et samlet etageareal på ca. 5 830 m². Nærmere beskrivelser og krav til byggeriet fremgår af det øvrige udbudsmateriale.
Tilbudsgivere der er omfattet af en eller flere af de frivillige udelukkelsesgrunde i udbudslovens § 137 vil blive afvist som ukonditionsmæssig.
Coop Invest A/S har opstillet egnethedskrav til tilbudsgivernes økonomiske og finansielle kapacitet. Tilbudsgivere skal på baggrund af de seneste tre reviderede årsregnskaber beregne virksomhedens gennemsnitlige soliditetsgrad. Den gennemsnitlige soliditetsgrad skal være minimum 20 %.
Tilbudsgivere skal på baggrund af de seneste tre reviderede årsregnskaber beregne virksomhedens gennemsnitlige soliditetsgrad. Den gennemsnitlige soliditetsgrad skal være minimum 20 %.
For at kunne afgive tilbud på den udbudte Entrepriseaftale, skal tilbudsgivere demonstrere at have de for den udbudte opgave nødvendige erfaringer og kompetencer med opførelsen af byggeri af en vis størrelse og kompleksitet.
Dette skal dokumenteres ved, at tilbudsgivere indsender mindst 2 forskellige referencer, hvor tilbudsgiveren har stået for en ventilationsentreprise på et byggeri på minimum 6 000 m², hvor byggeriet samtidigt var af en højde på minimum 2 etager udover stueetagen. De 2 referencer skal være udført/påbegyndt inden for de seneste 5 år regnet fra datoen for offentliggørelse af denne udbudsbekendtgørelse. Såfremt entreprisen i en af referencerne endnu ikke er færdigudført, er det et krav, at der som minimum er påbegyndt arbejde på den øverste af de mindst 2 etager udover stueetagen på tidspunktet for tilbudsafgivelsen i dette udbud.
Tilbudsgivere, der ikke angiver mindst 2 referencer, der opfylder ovennævnte krav, vil blive afvist som ukonditionsmæssige.
I ESPD'et skal referencerne indeholde en kort beskrivelse af de respektive entrepriser samt oplysninger om tilbudsgivernes ydelser i forbindelse med entreprisen, udførelsesperioden, kundens navn og kontaktperson, entreprisens geografiske lokalisering og størrelse på byggeriet (opgivet i m² og antal etager).
Tilbudsgivere skal som minimum kunne vedlægge 2 referencer, hvor tilbudsgiveren har stået for ventilationsentreprisen på et byggeri på minimum 6 000 m², hvor byggeriet samtidigt var af en højde på minimum 2 etager udover stueetagen.
Hvis tilbudsgivere ønsker, at der skal lægges vægt på underleverandørers (herunder også f.eks. koncernforbundne moder-, søster- eller datterselskabers) kapacitet, skal der vedlægges særskilte udfyldte ESPD'er for alle underleverandører, der ønskes at blive lagt vægt på. Samtidig med tilbudsafgivelsen skal der vedlægges en rådighedserklæring som dokumentation for, at tilbudsgivere kan råde over underleverandørernes kapacitet.
Såfremt tilbudsgiver er et konsortium, skal samtlige konsortiedeltagere udfylde og indlevere et ESPD i forbindelse med tilbudsafgivelsen. Alle deltagere i konsortiet hæfter solidarisk for Entrepriseaftalens gennemførelse, og det skal af tilbuddet fremgå, hvilket konsortiemedlem der er udpeget som befuldmægtiget til at indgå bindende aftaler med Bygherren — både som led i tilbudsafgivelsen og efterfølgende under udførelsen.
Klage over udbuddet skal være indgivet til Klagenævnet for Udbud inden 45 kalenderdage efter, at ordregiveren har offentliggjort en bekendtgørelse i EU-Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort, jf. § 7, stk. 2, nr. 1), i Lov om Klagenævnet for Udbud.